96/420/EY: Neuvoston päätös, tehty 27 päivänä kesäkuuta 1996, Tanskan liiallisen julkistalouden alijäämän olemassaolosta tehdyn päätöksen kumoamisesta



Virallinen lehti nro L 172 , 11/07/1996 s. 0025 - 0025



NEUVOSTON PÄÄTÖS, tehty 27 päivänä kesäkuuta 1996, Tanskan liiallisen julkistalouden alijäämän olemassaolosta tehdyn päätöksen kumoamisesta (96/420/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 104 c artiklan 12 kohdan, ottaa huomioon komission suosituksen, sekä katsoo, että talous- ja rahaliiton toinen vaihe alkoi 1 päivänä tammikuuta 1994; perustamissopimuksen 109 e artiklan 4 kohdassa määrätään, että toisen vaiheen aikana jäsenvaltiot pyrkivät välttämään liiallisia julkistalouden alijäämiä, liiallista alijäämää koskevalla menettelyllä päätetään, onko olemassa liiallista alijäämää, ja kun liiallinen alijäämä on oikaistu, kumotaan kyseinen päätös; liiallisia alijäämiä koskeva menettely määräytyy toisen vaiheen aikana perustamissopimuksen 104 c artiklan perusteella lukuun ottamatta 1, 9 ja 11 kohtaa; perustamissopimuksen liitteenä olevasta liiallisia alijäämiä koskevasta menettelystä laaditussa pöytäkirjassa annetaan lisämääräyksiä tämän menettelyn käyttöönotosta; neuvoston asetuksessa (EY) N:o 3605/93 (1) vahvistetaan yksityiskohtaiset säännöt ja määritykset kyseisen pöytäkirjan soveltamiseksi, neuvosto päätti 26 päivänä syyskuuta 1994 perustamissopimuksen 104 c artiklan 6 kohdan mukaisesti komission suosituksesta, että Tanskan alijäämä on liiallinen; 104 c artiklan 7 kohdan mukaisesti neuvosto antoi 7 päivänä marraskuuta 1994 ja 24 päivänä heinäkuuta 1995 Tanskalle suosituksia liiallisen alijäämän tilanteen lopettamiseksi, neuvoston päätös liiallisen alijäämän olemassaolosta kumotaan perustamissopimuksen 104 c artiklan 12 kohdan määräysten mukaisesti, kun liiallinen alijäämä asianomaisessa jäsenvaltiossa on neuvoston käsityksen mukaan oikaistu, päätöstä kumotessaan neuvosto toimii komission suosituksesta; Tanskan annettua maaliskuuhun 1996 mennessä asetuksen (EY) N:o 3605/93 mukaisesti kertomuksensa, ovat seuraavassa esitetyt päätelmät komission toimittamiin tietoihin perustuen aiheellisia: kehityssuuntaa on muutettu vuoteen 1993 verrattuna, jolloin julkisen talouden alijäämä kasvoi tilapäisesti. Tanskan julkisen sektorin nettoluotonotto väheni vuosina 1994 ja 1995; se oli vuonna 1995 1,4 prosenttia bruttokansantuotteesta, mikä on selvästi perustamissopimuksessa määritellyn viitearvon alapuolella. Sen odotetaan edelleen pienenevän vuonna 1996, bruttovelan suhde bruttokansantuotteeseen on laskenut 1994 ja 1995, jolloin suhde laski 80,1 prosentista 71,9 prosenttiin. Bruttovelkasuhteen kehitykseen, erityisesti sen aiempaan kasvuun, vaikuttivat voimakkaasti erityiset institutionaaliset syyt, jotka vastasivat noin 19:ää prosenttia bruttokansantuotteesta vuonna 1995, ja alijäämä on nyt selvästi perustamissopimuksessa määritellyn viitearvon alapuolella ja pysynee viitearvon alapuolella keskipitkällä aikavälillä, ja bruttovelkasuhde on pienentynyt voimakkaasti kahden peräkkäisen vuoden aikana, ja sen odotetaan edelleen pienenevän huomattavasti, ON TEHNYT TÄMÄN PÄÄTÖKSEN: 1 artikla Kokonaistilanteen arvioinnin perusteella Tanskan liiallisen julkisen talouden alijäämän tilanne on oikaistu. 2 artikla Kumotaan Tanskan liiallisen julkisen talouden alijäämän olemassaolosta 26 päivänä syyskuuta 1994 tehty neuvoston päätös. 3 artikla Tämä päätös on osoitettu Tanskan kuningaskunnalle. Tehty Luxemburgissa 27 päivänä kesäkuuta 1996. Neuvoston puolesta A. MACCANICO Puheenjohtaja (1) EYVL N:o L 332, 31.12.1993, s. 7